Κιθ Γούλφοκ

Ο Κιθ Γούλφοκ (en: Keith Woolfolk) ήταν Αμερικανός καλαθοσφαιριστής. Φοίτησε στο Upper Iowa University από το 1975 έως το 1979 ενώ επέστρεψε το 1985 για να ολοκληρώσει τις σπουδές του. Κατά τη διάρκεια της φοίτησής του στο Upper Iowa University επιλέχθηκε στους κορυφαίους All American το 1978 και το 1979. Επιλέχθηκε επίσης τρεις φορές στην κορυφαία πεντάδα της περιφέρειας All-Iowa Conference. Αναδείχθηκε MVP της All-Iowa Conference το 1978 ενώ ήταν ο πρώτος σκόρερ της Περιφέρειας All-Iowa το 1978 και το 1979.Upper Iowa University Athletics Hall of Fame

Στην Division III ο Κιθ Γούλφοκ αναδείχθηκε δεύτερος ριμπάουντερ στη χώρα με 18,4 ριμπάουντ ανά παιχνίδι. Τα ρεκόρ καριέρας του στην Upper Iowa University περιλαμβάνουν την πρώτη θέση στη λίστα των κορυφαίων ριμπάουντερ όλων των εποχών με συνολικά 1.473 ριμπάουντ. Κατέχει επίσης την τρίτη θέση των σκόρερ στην ιστορία του Upper Iowa University με 1.910 πόντους. Σημείωσε διψήφιο πόντων και ριμπάουντ σε 77 συνεχόμενους αγώνες σε όλα του τα παιχνίδια που αγωνίστηκε. Με τις επιδόσεις του εισήχθη στο Upper Iowa University Athletics Hall of Fame το 1989.

Για επτά σεζόν μετά την αποχώρησή του από το Upper Iowa University, ο Κιθ Γούλφοκ έπαιξε μπάσκετ στην Ελλάδα, την Πορτογαλία και το Βέλγιο. Υπήρξε ο πρώτος ξένος αθλητής που πρωταγωνίστησε για λογαριασμό ελληνικής ομάδας σε ευρωπαϊκή διοργάνωση αγωνιζόμενος με τον Παναθηναϊκό. Μαζί με τον Γουίλι Κέρκλαντ υπήρξαν οι κορυφαίοι Αμερικάνοι παίκτες του Παναθηναϊκού στις ευρωπαϊκές διοργανώσεις μέχρι το 1994 που υπήρξε αφετηρία της Ευρωπαϊκής καταξίωσης του Παναθηναϊκού και οι πιο αποδοτικοί βάση στατιστικών έως την έλευση του Έντγκαρ Τζόουνς το 1988 που σημείωσε επιδόσεις που παραμένουν έως σήμερα ακατάρριπτες.

Με τον Παναθηναϊκό αγωνίστηκε για 2 περιόδους στο Κύπελλο Πρωταθλητριών. Την περίοδο 1980-81 συμμετείχε στην προημιτελική φάση.Champions Cup 1980-81 
Την επόμενη χρονιά αγωνίστηκε και πάλι στο Κύπελλο Πρωταθλητριών την περίοδο 1981-82 κατά την οποία ο Παναθηναϊκός συμμετείχε στην ημιτελική φάση (Final 6) της διοργάνωσης. Ήταν μια από τις σπουδαιότερες διακρίσεις στην ιστορία του συλλόγου (μαζί με τον ημιτελικό του Πρωταθλητριών του 1972 και τον ημιτελικό του Κυπελλούχων του 1969) έως την έλευση του Νίκου Γκάλη και την 3η θέση στην Ευρώπη το 1994. Υπήρξε από τους πρωταγωνιστές για την πρόκριση από τον όμιλο ενάντια στις ΤΣΣΚΑ και Λέφσκι Σόφιας.Champions Cup 1981-82 Στην καθοριστική αναμέτρηση εναντίον της ΤΣΣΚΑ στον Τάφο του Ινδού στις 12 Νοεμβρίου του 1981 σημείωσε 22 πόντους.

Τη σεζόν 1982-83 ο Γούλφοκ εντάχθηκε στον Ολυμπιακό και αγωνίστηκε στα παιχνίδια του Κυπέλλου Κόρατς. Την περίοδο 1985-86 επέστρεψε και πάλι στον Παναθηναϊκό για να αγωνιστεί στο Κύπελλο Κυπελλούχων.

Μετά το τέλος της αθλητικής καριέρας του έζησε με τη σύζυγό και το γιο του στο Φλάσινγκ, στο Κουίνς της Νέας Υόρκης, εργαζόμενος στον τομέα της υγείας για την Κράτος των ΗΠΑ. Απεβίωσε τις 25 Απριλίου του 2022 σε ηλικία 65 ετών.

Οι συμμετοχές και οι πόντοι του για την προημιτελική φάση του Κυπέλλου Πρωταθλητριών 1980-81
 Ημερομηνία  Αναμέτρηση Σκορ Πόντοι8-10-1980Panathinaikos - Maccabi Elite SC Tel-Aviv       81-76616-10-1980Panathinaikos - ASPO Tours       88-811630-10-1980Sutton & Crystal Palace BC - Panathinaikos       99-84276-11-1980Maccabi Elite SC Tel-Aviv - Panathinaikos      81-73413-11-1980ASPO Tours - Panathinaikos      103-881720-11-1980Panathinaikos - Sutton & Crystal Palace BC       106-102 17

Οι συμμετοχές και οι πόντοι του για το Final 6 του Κυπέλλου Πρωταθλητριών 1981-82
 Ημερομηνία  Αναμέτρηση Σκορ Πόντοι15-10-1981 CSKA Moskva - Panathinaikos 83-80  1622-10-1981 Panathinaikos - BK Levski-Spartak Sofija 90-78         10 12-11-1981 Panathinaikos - CSKA Moskva 87-83         22 19-11-1981 BK Levski-Spartak Sofija - Panathinaikos  89-97          11 10-12-1981         Maccabi Elite SC Tel-Aviv - Panathinaikos 112-91         14  17-12-1981 Panathinaikos - FC Barcelona 79-89          23 13-01-1982 Squibb Pallacanestro Cantù - Panathinaikos 105-78           8 21-01-1982 Panathinaikos - KK Partizan Beograd    91-106           8 27-01-1982 Panathinaikos - Nashua EBBC Den Bosch  88-77          10 4-02-1982 Panathinaikos - Maccabi Elite SC Tel-Aviv        78-86           10 18-02-1982 FC Barcelona - Panathinaikos  113-83          14 25-02-1982 Panathinaikos - Squibb Pallacanestro Cantù  72-103          8 4-03-1982 KK Partizan Beograd - Panathinaikos 98-83           17 10-03-1982 Nashua EBBC Den Bosch - Panathinaikos 89-88 14

 Παραπομπές 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές ΟΣΦΠ
Κατηγορία:Ξένοι καλαθοσφαιριστές στην Ελλάδα